b'\n_START_ARTICLE_\nMapillary\n_START_SECTION_\nKilm\xc4\x97\n_START_PARAGRAPH_\nProjektas prad\xc4\x97tas 2013\xc2\xa0m. rugs\xc4\x97j\xc4\xaf, iPhone program\xc4\x97l\xc4\x97 i\xc5\xa1leista 2013\xc2\xa0m. lapkrit\xc4\xaf, o Android program\xc4\x97l\xc4\x97\xc2\xa0\xe2\x80\x93 2014\xc2\xa0m. saus\xc4\xaf._NEWLINE_Mapillary gavo 1,5 milijono doleri\xc5\xb3 pradin\xc4\xaf kapital\xc4\x85 i\xc5\xa1 investuotoj\xc5\xb3 grup\xc4\x97s 2015\xc2\xa0m. saus\xc4\xaf.\n_START_SECTION_\nGalimyb\xc4\x97s\n_START_PARAGRAPH_\nMapillary si\xc5\xablo skirtingas duomen\xc5\xb3 rinkimo veiksenas, \xc4\xafskaitant \xc4\x97jim\xc4\x85, va\xc5\xbeiavim\xc4\x85 (dvira\xc4\x8diu ar automobiliu) ar panoramas. 2014\xc2\xa0m. rugs\xc4\x97jo 10 d. Mapillary paskelb\xc4\x97, kad jie palaiko panoramas ir foto sferas._NEWLINE_2014\xc2\xa0m. gegu\xc5\xbe\xc4\x99 Mapillary tur\xc4\x97jo apie 0,5 milijono nuotrauk\xc5\xb3, o 2014\xc2\xa0m. gruod\xc4\xaf\xc2\xa0\xe2\x80\x93 vir\xc5\xa1 5,5 milijon\xc5\xb3. 2015\xc2\xa0m. kov\xc4\x85 tur\xc4\x97jo 10 milijon\xc5\xb3 fotografij\xc5\xb3,, 2015\xc2\xa0m. bir\xc5\xbeelio 11 d. vir\xc5\xa1 20 milijon\xc5\xb3, o rugpj\xc5\xab\xc4\x8dio 9 d. vir\xc5\xa1 30 milijon\xc5\xb3. 2016\xc2\xa0m. vasario 6 d. duomenimis, Mapillary turi vir\xc5\xa1 50 milijon\xc5\xb3 nuotrauk\xc5\xb3. J\xc5\xb3 tinklalapyje yra aktualus skaitliukas.\n_START_SECTION_\nLicencija\n_START_PARAGRAPH_\nMapillary esantys vaizdai gali b\xc5\xabti naudojami pagal Creative Commons Attribution-ShareAlike 4.0 tarptautin\xc4\x99 licencij\xc4\x85 (CC-BY-SA). Taip pat yra specialus leidimas naudoti i\xc5\xa1 nuotrauk\xc5\xb3 gautus duomenis prisidedant prie OpenStreetMap ir Vikitekos. GPX p\xc4\x97dsakai gali b\xc5\xabti naudojami be apribojim\xc5\xb3, i\xc5\xa1vestiniai duomenys gali b\xc5\xabti naudojami pagal ODbL licencij\xc4\x85._NEWLINE_2014\xc2\xa0m. baland\xc5\xbeio 29 d. buvo pakeista licencija i\xc5\xa1 CC-BY-NC \xc4\xaf CC-BY-SA._NEWLINE_Mapillary ilgainiui planuoja generuoti pajamas licencijuodami naudotoj\xc5\xb3 sugeneruotus duomenis kompanijoms.'